CELEX: 32015R0602
Language: fi
Date: 2015-02-09 00:00:00
Title: Komission delegoitu asetus (EU) 2015/602, annettu 9 päivänä helmikuuta 2015 , Euroopan parlamentin ja neuvoston asetuksen (EU) N:o 978/2012 muuttamisesta mainitun asetuksen liitteessä VII olevan 1 kohdan b alakohdassa määritellyn muita heikompaa asemaa koskevan kynnysarvon osalta

17.4.2015   
            
            
               FI
            
            
               Euroopan unionin virallinen lehti
            
            
               L 100/8
            
         KOMISSION DELEGOITU ASETUS (EU) 2015/602,
   annettu 9 päivänä helmikuuta 2015,
   Euroopan parlamentin ja neuvoston asetuksen (EU) N:o 978/2012 muuttamisesta mainitun asetuksen liitteessä VII olevan 1 kohdan b alakohdassa määritellyn muita heikompaa asemaa koskevan kynnysarvon osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EU) N:o 978/2012 9 artiklan 1 kohdan a alakohdassa säädetään, että maa, joka saa tullietuuksia yleisessä tullietuusjärjestelmässä (GSP), voi saada kestävää kehitystä ja hyvää hallintoa edistävän erityisen kannustusmenettelyn mukaisia tullietuuksia, jos sitä pidetään talouden yksipuolisuuden ja riittämättömän kansainväliseen kauppajärjestelmään yhdentymisen vuoksi liitteessä VII määriteltynä muita heikommassa asemassa olevana maana.
            
         
               (2)
            
            
               Liitteessä VII olevan 1 kohdan b alakohdan mukaan, kun otetaan lisäksi huomioon mainitun liitteen 1 kohdan a alakohdassa vahvistettu edellytys, muita heikommassa asemassa olevalla maalla tarkoitetaan maata, jonka liitteessä IX lueteltujen tuotteiden unioniin suuntautuvan tuonnin arvo on pienempi kuin 2 prosentin kynnysarvo GSP-edunsaajamaista peräisin olevien liitteessä IX lueteltujen tuotteiden unioniin suuntautuvan kokonaistuonnin keskimääräisestä arvosta viimeksi kuluneina kolmena peräkkäisenä vuotena.
            
         
               (3)
            
            
               Kun GSP-edunsaajamaiden luetteloa muutetaan, asetuksella (EU) N:o 978/2012 siirretään komissiolle valta antaa delegoituja säädöksiä liitteen VII muuttamiseksi, jotta voidaan tarkistaa mainitussa liitteessä olevan 1 kohdan b alakohdassa määriteltyä muita heikompaa asemaa koskevaa kynnysarvoa, jäljempänä ’heikompaa asemaa koskeva kynnysarvo’, siten, että liitteen VII mukaisesti lasketun heikompaa asemaa koskevan kynnysarvon paino säilyy suhteellisesti samana.
            
         
               (4)
            
            
               Komission delegoidulla asetuksella (EU) N:o 1421/2013 (2) Kiina, Ecuador, Malediivit ja Thaimaa poistettiin 1 päivästä tammikuuta 2015 asetuksen (EU) N:o 978/2012 liitteessä II vahvistetusta GSP-edunsaajamaiden luettelosta. Koska edellä mainittujen maiden osuus GSP-edunsaajamaista tulevasta tuonnista on huomattava, niiden poistaminen edunsaajaluettelosta edellyttää heikompaa asemaa koskevan kynnysarvon muuttamista.
            
         
               (5)
            
            
               Kaikkien niiden muutosten seurauksena, joita asetuksen (EU) N:o 978/2012 liitteeseen II on tehty mainitun asetuksen voimaantulon ja 1 päivän tammikuuta 2015 välillä, GSP-edunsaajamaista peräisin olevien tuotteiden unioniin suuntautuvan kokonaistuonnin keskimääräinen arvo viimeksi kuluneina kolmena peräkkäisenä vuotena (2011–2013) alenee 30,55 prosenttiin. Siksi jos heikompaa asemaa koskevaa kynnysarvoa korotetaan 2 prosentista 6,5 prosenttiin 1 päivästä tammikuuta 2015, liitteessä VII vahvistetun heikompaa asemaa koskevan kynnysarvon paino säilyy suhteellisesti samana.
            
         
               (6)
            
            
               Delegoituihin säädöksiin liittyvän Euroopan parlamentin, neuvoston ja komission välisen yhteisen sopimuksen 4 kohdan mukaisesti tästä asetuksesta on toteutettu asianmukaiset ja avoimet kuulemiset, myös asiantuntijatasolla,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 978/2012 liitteessä VII olevassa 1 kohdan b alakohdassa ilmaisu ”2 prosentin kynnysarvo” ilmaisulla ”6,5 prosentin kynnysarvo”.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä helmikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 303, 31.10.2012, s. 1.
   
      (2)  Komission delegoitu asetus (EU) N:o 1421/2013, annettu 30 päivänä lokakuuta 2013, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden I, II ja IV muuttamisesta (EUVL L 355, 31.12.2013, s. 1).